Eile tegin ma esimest korda kolm tiiru paremal jalal ehk siis teisisõnu: hakkab looma vaikselt jalavahetusega piruett. Millegipärast annab jalavaheusega piruett võistlustel rohkem punkte kui ükski muu ühel jalal keerulises asendis tehtav piruett (madalpiruett, liibeluu, painutuspiruett jne). Miks? Spekuleerisime täiskasvanutega, et võib-olla seepärast, et kuna lapsed painduvad paremini ja õpivad keerulised asendid seetõttu kergesti ära. Täiskasvanuna näen ikka hullu vaeva, et madalpirueti asendis  ükski ring peale teha ja siis uuesti püsti tõusta ilma vaba jalga jääle panemata.